Ceoltóir, amhránaí agus cumadóir ceoil agus amhránaí í Méabh Ní Bheaglaoich a rugadh agus tógadh i mBaile na bPoc i nGaeltacht Chorca Dhuibhne i gCiarraí.
Is óna muintir – a hathair Séamus chomh maith lena huncailí agus a haintíní – a fuair sí bunús sa cheol agus tá a stíl seiminte ar an mbosca ceoil, chomh maith lena stíl amhránaíochta go mór fé thionchar stíl a muintire go háirithe na polcaí agus na sleamhnáin.
Is le blianta beaga anuas go bhfuil sí tosnaithe ar amhráin agus ceol a chumadh agus tháinig an chéad amhrán a chum sí darbh ainm, “Amhrán na nGael” sa tarna háit sa bhféile Pancheilteach 2017.
Tá sí tar éis bheith páirteach i go leor tograí agus taistil leis an gceol le deich mbliana anuas. Tá camchuairteanna ceoil tugtha aici ar Mheiriceá, Albain, Mór-Roinn na hEorpa, An Rúis, An tSeapáin, An Téaváin agus go leor áiteanna eile nach iad. Bhí sí páirteach sa mhórthogra ilealaíona ‘Aisling’ le leithéidí Máiréad Ní Mhaonaigh, Johnny Óg Connolly agus Caoimhín Ó Fearghaíl fé stiúradh Dharach Mhic an Iomaire.
D’eisigh sí an t-albam “Cuisle” i gcomhpháirt leis an ngiotáirí Matt Griffin sa bhliain 2015.
Tá an chéad albam dá cuid féin á sheoladh aici fé láthair agus amhráin, idir Ghaeilge agus Béarla, chomh maith le ceol nua-chumtha is mó a bheidh air.